10)

Punkti 31bcr (komisjoni rakendusmäärus (EL) 2016/1178) järele lisatakse järgmine tekst: „31bcs. 32016 R 2251: komisjoni 4. oktoobri 2016. aasta delegeeritud määrus (EL) 2016/2251, millega täiendatakse Euroopa Parlamendi ja nõukogu määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta seoses regulatiivsete tehniliste standarditega, mis käsitlevad riskimaandamismeetmeid börsiväliste tuletislepingute puhul, mida ei kliirita keskse vastaspoole kaudu (ELT L 340, 15.12.2016, lk 9), parandatud väljaandes ELT L 29, 3.2.2017, lk 69, mida on muudetud järgmise õigusaktiga: — 32017 R 0323: komisjoni 20. jaanuari 2017. aasta delegeeritud määrus (EL) 2017/323 (ELT L 49, 25.2.2017, lk 1). Käesolevas lepingus loetakse nimetatud delegeeritud määruse sätteid järgmiste kohandustega. a) Artiklis 35 asendatakse sõnad „16. augustist 2012“ EFTA riikide puhul sõnadega „1. juulist 2017“. b) Artiklis 36 tehakse EFTA riikide puhul järgmised kohandused: i) lõike 1 punktis a asendatakse sõnad „käesoleva määruse“ sõnadega „EMP ühiskomitee 29. märtsi 2019. aasta otsuse nr 83/2019“; ii) lõike 1 punktis b asendatakse sõnad „alates 1. septembrist 2017“ ja punktis c sõnad „alates 1. septembrist 2018“ sõnadega „üks kuu pärast EMP ühiskomitee 29. märtsi 2019. aasta otsuse nr 83/2019 jõustumise kuupäeva“; iii) lõike 1 punktis d asendatakse sõnad „alates 1. septembrist 2019“ sõnadega „üks kuu pärast EMP ühiskomitee 29. märtsi 2019. aasta otsuse nr 83/2019 jõustumise kuupäeva või alates 1. septembrist 2019, sõltuvalt sellest, kumb kuupäev on hilisem“; iv) lõike 2 punkte a ja b tuleb lugeda järgmiselt: „a) alates kolme aasta möödumisest käesoleva määruse jõustumise kuupäevast, kui asjaomase kolmanda riigi suhtes ei ole määruse (EL) nr 648/2012 artikli 11 lõike 3 kohaldamisel võetud kõnealuse määruse artikli 13 lõike 2 kohaselt vastu samaväärsust käsitlevat otsust, mida kohaldatakse EMPs; b) kui asjaomase kolmanda riigi suhtes on määruse (EL) nr 648/2012 artikli 11 lõike 3 kohaldamisel võetud kõnealuse määruse artikli 13 lõike 2 kohaselt vastu samaväärsust käsitlev otsus, mida kohaldatakse EMPs, alates järgmistest kuupäevadest hiliseimast: i) alates nelja kuu möödumisest EMP ühiskomitee selle otsuse jõustumise kuupäevast, mis sisaldab asjaomase kolmanda riigi suhtes määruse (EL) nr 648/2012 artikli 11 lõike 3 kohaldamisel kõnealuse määruse artikli 13 lõike 2 kohaselt vastu võetud otsust; ii) lõike 1 kohaselt kindlaks määratud kohaldamise alguskuupäev.“ c) Artiklis 37 tehakse EFTA riikide puhul järgmised kohandused: i) lõike 1 punkti b tuleb lugeda järgmiselt: „b) viis kuud pärast EMP ühiskomitee 29. märtsi 2019. aasta otsuse nr 83/2019 jõustumise kuupäeva.“; ii) lõike 2 punktis b asendatakse sõnad „kuupäev, mil jõustub komisjoni delegeeritud määrus“ sõnadega „kuupäev, mil jõustub EMP ühiskomitee otsus, mis sisaldab komisjoni delegeeritud määrust“; iii) lõike 3 punkte a ja b tuleb lugeda järgmiselt: „a) alates kolme aasta möödumisest käesoleva määruse jõustumise kuupäevast, kui asjaomase kolmanda riigi suhtes ei ole määruse (EL) nr 648/2012 artikli 11 lõike 3 kohaldamisel võetud kõnealuse määruse artikli 13 lõike 2 kohaselt vastu samaväärsust käsitlevat otsust, mida kohaldatakse EMPs; b) kui asjaomase kolmanda riigi suhtes on määruse (EL) nr 648/2012 artikli 11 lõike 3 kohaldamisel võetud kõnealuse määruse artikli 13 lõike 2 kohaselt vastu samaväärsust käsitlev otsus, mida kohaldatakse EMPs, alates järgmistest kuupäevadest hiliseimast: i) neli kuud pärast EMP ühiskomitee selle otsuse jõustumise kuupäeva, mis sisaldab asjaomase kolmanda riigi suhtes määruse (EL) nr 648/2012 artikli 11 lõike 3 kohaldamisel kõnealuse määruse artikli 13 lõike 2 kohaselt vastu võetud otsust; ii) lõike 1 kohaselt kindlaks määratud kohaldamise alguskuupäev.“ d) Artikli 38 lõikes 2 asendatakse sõnad „4. juulist 2017“ EFTA riikide puhul sõnadega „kuus kuud pärast EMP ühiskomitee 29. märtsi 2019. aasta otsuse nr 83/2019 jõustumise kuupäeva“. e) Artikli 39 lõike 1 punktis a asendatakse EFTA riikide puhul sõnad „2016. aasta märtsi, aprilli ja mai“ sõnadega „EMP ühiskomitee 29. märtsi 2019. aasta otsuse nr 83/2019 jõustumise eelse aasta märtsi, aprilli ja mai“.“